Οκτάβιος του Ηνωμένου Βασιλείου

Ζωή

Ο Πρίγκιπας Οκτάβιος γεννήθηκε στις 23 Φεβρουαρίου 1779, στο Μπάκιγχαμ, στο Λονδίνο. Ήταν το δέκατο τρίτο παιδί και ο όγδοος γιος του βασιλιά Γεώργιου Γ΄ και της Σάρλοτ του Μέκλενμπουργκ-Στρέλιτς. Το όνομα του πρίγκιπα προέρχεται από τον λατινικό octavus, τον οκτώ, που δείχνει ότι ήταν ο όγδοος γιος των γονέων του.
Ο Γεώργιος ήταν εξαιρετικά αφοσιωμένος στον Οκτάβιο. Ο βασιλιάς ήταν στοργικός και επιεικής με τα μικρά παιδιά του και προσπάθησε να παρακολουθήσει τα πάρτι γενεθλίων τους και άλλες εκδηλώσεις που οργανώθηκαν για τη χαρά τους. Μια φορά ένας φίλος που είχε παραστεί σε μια γορτή είπε ότι ο Γεώργιος "είχε στην αγκαλιά του τη Σοφία και τον μικρότερο πρίγκιπα, τον Οκτάβιο." Ένας άλλος μάρτυρας έγραψε ότι ο Γεώργιος και η Σαρλότ "αφήνουν τα παιδιά τους να παίζουν συνέχεια". Τα περισσότερα βράδια, τα παιδιά μεταφέρονταν στους γονείς τους από τις 6 έως τις 7 το μεσημέρι για να παίξουν για μια ή δύο ώρες. Ο βασιλιάς επίσης ενημερωνόταν για την εκπαιδευτική πρόοδο των παιδιών του.
Ο Οκτάβιος ​​ήταν κοντά στην αδερφή του, Σοφία, που αποκαλούσε τον Οκτάβιο «γιο της», και πήγε μαζί με αυτήν και τα αδέλφια τους Ελισάβετ και Εδουάρδος στο Eastborne στην ακτή του Sussex, του 1780. Όταν ήταν δεκαεννέα μηνών, γεννήθηκε ο μικρός του αδερφός, Αλφρέδος. Ο Οκτάβιος ήταν τριών ετών όταν ο Ακφρέδος πέθανε στις 20 Αυγούστου 1782 και έγινε και πάλι το νεώτερο επιζών παιδί. Ο βασιλιάς Γεώργιος δήλωσε για τον θάνατο του Αλφρέδου: «Λυπάμαι πολύ για τον Αλφρέδο αλλά αν ήταν ο Οκτάβιος, θα έπρεπε να πεθάνω και εγώ». Το 1820 ο ιστορικός Έντουαρντ Χολτ έγραψε για τον χαρακτήρα του πρίγκιπα ότι, "Αν και ο Πρίγκιπας Οκτάβιος δεν είχε περάσει το πέμπτο έτος του, θεωρήθηκε πολύ υπάκουος και κατείχε καλή φύση σε τόσο ασυνήθιστο βαθμό, που όλοι απολάμβαναν να τον βλέπουν". Ο βιογράφος Τζον Γουότκινς πρόσθεσε ότι ο Οκτάβιος "θεωρήθηκε ένα από τα καλύτερα βασιλικά τέκνα."

Θάνατος

Έξι μήνες μετά τον θάνατο του Αλφρέδου, ο Οκτάβιος ​​και η Σοφία μεταφέρθηκαν στο Kew Palace στο Λονδίνο για να εμβολιαστούν με τον ιό της ευλογιάς. Ενώ η Σοφία ανέκαμψε χωρίς παρενέργειες, ο Οκτάβιος ​​αρρώστησε και πέθανε αρκετές μέρες αργότερα, γύρω στις 8 μ.μ. στις 3 Μαΐου 1783, στο Kew Palace. Ήταν τεσσάρων ετών. Όπως ήταν παραδοσιακό, το βασίλειο δεν πένθησε για τους θανάτους βασιλικών παιδιών ηλικίας κάτω των δεκατεσσάρων ετών.
Ο Οκτάβιος ​​έχει τη διάκριση ότι είναι το τελευταίο μέλος της βρετανικής βασιλικής οικογένειας που έπασχε από ευλογιά. Στις 10 Μαΐου, θάφτηκε μαζί με τον αδελφό του Αλφρέδο στο Αββαείο του Ουέστμινστερ. Ο μεγαλύτερος αδελφός τους, βασιλιάς Γεώργιος Δ΄ διέταξε τα οστά τους να μεταφερθούν στο παρεκκλήσι του Αγίου Γεωργίου, στο κάστρο του Ουίνσδορ στις 11 Φεβρουαρίου 1820.
Σύμφωνα με τη βασίλισσα Σάρλοτ, ο θάνατος του Οκτάβιου ήταν απροσδόκητος. Έγραψε σε έναν φίλο που αντιμετώπισε μια παρόμοια τραγωδία ότι "δύο φορές αισθάνθηκα αυτό που αισθάνεσαι, την τελευταία φορά χωρίς την ελάχιστη προετοιμασία για ένα τέτοιο επεισόδιο, γιατί σε λιγότερο από σαράντα οκτώ ώρες ο γιος μου ο Οκτάβιος, που ήταν υγιέστατος, αρρώστησε και πέθανε αμέσως». Ο θάνατος του πρίγκιπα είχε μια αξιοσημείωτη επίδραση, τόσο διανοητικά όσο και σωματικά, στη βασίλισσα Σάρλοτ, η οποία τότε ήταν έγκυος με το μικρότερο παιδί της, Αμέλια.
Ο θάνατος του Οκτάβιου ​​κατέστρεψε τον πατέρα του. Ο Walpole έγραψε ότι «ο βασιλιάς έχασε ακόμα ένα μικρό παιδί · ένα υπέροχο αγόρι, λένε, το οποίο ήταν εξαιρετικά τρυφερό». Λίγο αργότερα, ο βασιλιάς Γεώργιος είπε «Δεν θα υπάρξει Παράδεισος για μένα, αν ο Οκτάβιος ​​δεν είναι εκεί». Την ημέρα μετά το θάνατο του γιου του, ο βασιλιάς πέρασε από ένα δωμάτιο όπου ο καλλιτέχνης Thomas Gainsborough ολοκληρώνει τις τελευταίες πινελιές σε ένα πορτρέτο της οικογένειας. Ο βασιλιάς του ζήτησε να σταματήσει, αλλά όταν διαπίστωσε ότι ο πίνακας ήταν του Οκτάβιου, επέτρεψε στον ζωγράφο να συνεχίσει. Όταν ο πίνακας εκτέθηκε μια εβδομάδα αργότερα, οι αδελφές του Οκτάβιου ​​ήταν τόσο αναστατωμένες που κατέρρευσαν κι έβαλαν τα κλάματα μπροστά σε όλους. Στα επόμενα χρόνια ο βασιλιάς Γεώργιος φανταζόταν συζητήσεις με τους δύο νεώτερους γιους του. Κατά τη διάρκεια μιας κρίσης τρέλας του βασιλιά το 1788, ο Γεώργιος μπέρδεψε ένα μαξιλάρι για τον Οκτάβιο, ο οποίος εκείνη την εποχή είχε πεθάνει εδώ και πέντε χρόνια.

Πορτραίτα

Πολλά πορτρέτα του Οκτάβιου ​​επιβιώνουν. Πέντε πορτραίτα με εκείνον μόνο του και ένα με τον αδελφό του, Αλφρέδο, στεγάζονται στη Βασιλική Συλλογή του Ηνωμένου Βασιλείου. Η πρώτη είναι η πιο διάσημη ζωγραφική του Thomas Gainsborough το 1782, η οποία αποτελεί μέρος μιας σειράς ζωγραφικών έργων των νεότερων βασιλικών παιδιών. Η δεύτερη είναι μετά το 1782 από τον ίδιο και χρονολογείται γύρω στο 1782 ή 1784. Το τρίτο πορτρέτο είναι από τον Benjamin West και ζωγραφίστηκε λίγο πριν τον θάνατο του Οκτάβιου. Ένα άλλο είναι από τον William Bone κι ένα άλλο από κάποιον ανώνυμο καλλιτέχνη. Το έκτο και τελευταίο πορτρέτο αντιπροσωπεύει την αποθέωση του Οκτάβιου και του Αλφρέδου και ζωγραφίστηκε από τον Ουέστ. Ένα άλλο πορτρέτο, αυτή τη φορά της βασίλισσας Σάρλοτ, δείχνει τον Οκτάβιο και τα αδέρφια του. 
Δύο άλλα πορτρέτα στεγάζονται από την Εθνική Πινακοθήκη στο Λονδίνο. Το πρώτο φτιάχτηκε το 1817 από τον Samuel Freeman. Το δεύτερο έχει τον τίτλο "Η Απόφαση των Πριγκίπων Οκτάβιου και Αλφρέδου και της Πριγκίπισσας Αμέλια", που δημοσιεύθηκε το 1820 από τον Robert Hicks.
Άλλα τρία πορτρέτα, λιγότερο γνωστά, στεγάζονται σε διάφορα μέρη του εξωτερικού. Η πρώτη είναι από τον West και στεγάζεται από την Ακαδημία Καλών Τεχνών της Πενσυλβανίας. Δημιουργήθηκε το 1783. Δύο ακόμα του Gainsborough σπανίζουν.